text: Politi efterforsker tumult i Haderslev
  27 februar 2016 kl. 18.37
  Fredag aften var der tumult i Gåskærgade i Haderslev, hvor to grupper kom i slagsmål. Politiet efterforsker sagen. 
  Omkring klokken 23 fredag aften var der ballade i Haderslev.
  Her var to grupper kommet i et slagsmål, hvor der blandt andet blev brugt køller. Der var cirka 20 mand i alt involveret i tumulten, der fandt sted i Gåskærgade i den sønderjyske by.
  Vagtchefen ved Syd- og Sønderjyllands Politi oplyser til TV SYD, at politiet nu er ved at efterforske sagen.
  